stanford-oval/wikipedia huggingface dataset:
טיילר רייק: חילוץ
הפקה

ב-31 באוגוסט 2018 הוכרז כי סם הרגרייב יביים סרט בשם "Dhaka" (דאקה) מתסריט שכתב ג'ו רוסו. בנוסף, כריס המסוורת' אמור היה לככב בסרט. בנובמבר 2018 נקבע שאר צוות השחקנים.
ההפקה החלה באחמדאבאד ובמומבאי, הודו, בנובמבר 2018. הצילומים התקיימו בבאן פונג, רטצ'אבורי, תאילנד ובדאקה, בנגלדש. ההפקה הושלמה במרץ 2019. שם הסרט שונה ל-"Out of the Fire" (מילולי: "מחוץ לאש"), לפני שנחשף כי שמו הסופי הוא "Extraction" (מילולי: "חילוץ", בעברית: "טיילר רייק: חילוץ"), ב-19 בפברואר 2020. על פי השמועה, לקונספט העיקרי היו טענות לפלגיאט, הרעיון הוצג לפלטפורמות סטרימינג שונות על ידי במאי מבנגלדש לפני מספר שנים, לאחר שיקולים שונים נדחתה הצעתו על ידי אותה חברה אשר אישרה אותו אחר כך עם במאי אחר.
הערות שוליים

↑  Fleming, Mike, Jr. (30 באוגוסט 2018). "Busy AGBO Sets India Kidnap Drama 'Dhaka' At Netflix: Chris Hemsworth Stars & Sam Hargrave Helms Joe Russo Script". Deadline Hollywood. נבדק ב-9 באפריל 2020. {{cite news}}:  (עזרה)
↑  Kit, Borys (16 בנובמבר 2018). "David Harbour Joins Chris Hemsworth in Russo Brothers Action Movie 'Dhaka' (Exclusive)". The Hollywood Reporter. נבדק ב-9 באפריל 2020. {{cite news}}:  (עזרה)
1 2  Wiseman, Andreas (29 בנובמבר 2018). "Russo Brothers Wrap Indian Leg of Netflix Pic 'Dhaka' With Chris Hemsworth, David Harbour, Golshifteh Farahani". Deadline Hollywood. נבדק ב-9 באפריל 2020. {{cite web}}:  (עזרה)
↑  Kit, Borys (30 באוגוסט 2018). "Chris Hemsworth to Star in Action Thriller 'Dhaka' for the Russo Bros". The Hollywood Reporter. נבדק ב-9 באפריל 2020. {{cite news}}:  (עזרה)
↑  "Chris Hemsworth begins shooting for Netflix film 'Dhaka' in India". New Indian Express. 5 בנובמבר 2018. נבדק ב-9 באפריל 2020. {{cite news}}:  (עזרה)
טיילר קלרי

סקוט טיילר קלרי (באנגלית: Scott Tyler Clary; נולד ב-12 במרץ 1989) הוא שחיין מארצות הברית, הוא אלוף האולימפי במשחה ל-200 מטר גב (לונדון 2012) וסגן אלוף העולם פעמיים ברציפות במשחה ל-400 מטר מעורב אישי (רומא 2009 ושנגחאי 2011).
ביוגרפיה

קלרי נולד ברדלנדס, קליפורניה. הוא מתאמן בהדרכתו של ג'ון אורבנצ'ק (אורבנצ'ק אימן את שחייני נבחרת ארצות הברית ב-5 אולימפיאדות, מברצלונה 1992 ועד בייג'ינג 2008 כולל).
במשחקים הפאן-אמריקאיים שנערכו בריו דה ז'ניירו, ברזיל בשנת 2007 זכה קלרי במדליית כסף במשחה ל-200 מטר גב בתוצאה של 1:59.24 דקות, אחרי טיאגו פריירה מברזיל (1:58.42 דקות).
ביוגרפיה > סגן אלוף עולם

באליפות העולם בשחייה שנערכה ברומא, איטליה בשנת 2009 זכה קלרי במדליית כסף במשחה ל-400 מטר מעורב אישי בשיא אישי חדש של 4:07.31 דקות, אחרי בן ארצו ראיין לוכטה (4:07.01 דקות דקות) ולפני לאסלו צ'ה מהונגריה (4:07.37 דקות).
באליפות העולם בשחייה שנערכה בשאנגחאי, סין בשנת 2011 זכה קלרי בשתי מדליות, כסף וארד. מדליית כסף פעם שנייה ברציפות במשחה ל-400 מטר מעורב אישי בתוצאה של 4:11.17 דקות, אחרי ראיין לוכטה (4:07.13 דקות) ולפני יויה הוריאטה מיפן (4:11.98 דקות) ובמדליית ארד במשחה ל-200 מטר גב בתוצאה של 1:54.69 דקות, אחרי לוכטה (1:52.96 דקות) וריוסוקה אירי מיפן (1:54.11 דקות).
באליפות הפאן פסיפיק בשחייה שנערכה באירוויין, קליפורניה באוגוסט 2010 זכה קלרי ב-3 מדליות כסף, במשחה ל-200 מטר גב בתוצאה של 1:54.90 דקות, אחרי לוכטה (1:54.12 דקות) ולפני ריוסוקה אירי (1:55.21 דקות), במשחה ל-200 מטר מעורב אישי בתוצאה של 1:57.61 דקות, אחרי לוכטה (1:54.43 דקות) ולפני פריירה (1:57.83 דקות) ובמשחה ל-400 מטר מעורב אישי בתוצאה של 4:09.55 דקות, אחרי לוכטה (4:07.59 דקות) ולפני פריירה (4:12.09 דקות).
באליפות העולם בשחייה (בריכה של 25 מטר) שנערכה בדובאי, איחוד האמירויות הערביות בדצמבר אותה שנה זכה קלרי ב-3 מדליות, כסף ו-2 ארד. מדליית כסף במשחה ל-200 מטר גב בתוצאה של 1:49.09 דקות, מדליות ארד במשחה ל-200 מרט מעורב אישי בתוצאה של 1:53.56 דקות ובמשחה ל-400 מטר מעורב אישי בתוצאה של 3:57.56 דקות.
במבחנים האמריקאים לאולימפיאדת לונדון (2012) שנערכו באומהה, נברסקה סיים קלרי שני במשחה ל-200 מטר גב בתוצאה של 1:54.88 דקות, אחרי לוכטה ובמשחה ל-200 מטר פרפר בתוצאה של 1:55.12 דקות, אחרי מייקל פלפס והבטיח את מקומו בנבחרת האמריקאית בשני משחים אלו. נוסף לכך, הוא סיים במקום שלישי במשחה ל-400 מטר מעורב אישי בתוצאה של 4:09.92 דקות אחרי לוכטה ופלפס, ולא הצליח להתברג גם במשחה זה במשחקים האולימפיים.
ביוגרפיה > אלוף אולימפי

באולימפיאדת לונדון (2012) זכה קלרי במדליית זהב במשחה ל-200 מטר גב בשיא אולימפי חדש של 1:53.41 דקות, לפני ריוסוקה אירי (1:53.78 דקות) ובן ארצו האלוף האולימפי היוצא לוכטה (1:53.94 דקות). נוסף לכך, הוא סיים במקום חמישי במשחה ל-200 מטר פרפר בתוצאה של 1:55.06 דקות. בשלב חצי הגמר הוא קבע תוצאה של 1:54.93 דקות.
באליפות העולם בשחייה שנערכת בברצלונה שבספרד ביולי 2013, זכה קלרי במדליית ארד, במשחה ל-200 מטר גב בתוצאה של 1:54.64 דקות, אחרי לוכטה (1:53.79 דקות) ורדוסלב קבנצקי מפולין שקבע שיא אירופה חדש של 1:54.24 דקות. נוסף לכך, הוא סיים במקום רביעי במשחה ל-400 מטר מעורב אישי בתוצאה של 4:10.38 דקות ובמקום שביעי במשחה ל-200 מטר פרפר בתוצאה של 1:56.34 דקות, בשלב חצי הגמר הוא קבע תוצאה של ועלה מהמקום הרביעי 1:55.97 דקות.
שיאים אישיים

200 מטר גב: 1:53.41 דקות (2012)
200 מטר פרפר: 1:53.64 דקות (2009)
200 מטר מעורב אישי: 1:57.25 דקות (2009)
400 מטר מעורב אישי: 4:06.96 דקות (2009)
מוזס בראון

| --- | --- |

בראון בשנת 2019
 לידה:  13 באוקטובר 1999 (בן 24) ניו יורק, ארצות הברית
 עמדה:  סנטר
 גובה:  2.18 מטרים
 מספר:  10
 מכללה:  UCLA
 דראפט:  לא נבחר, 2019
 קבוצות כשחקן
 2019–2020 2019–2020 2020–2021 2020–2021 2021–2022   2022 2022–2023 2023 2023 2023–:  פורטלנד טרייל בלייזרס ←טקסס לג'נדס אוקלהומה סיטי ת'אנדר ←אוקלהומה סיטי בלו דאלאס מאבריקס   קליבלנד קאבלירס לוס אנג'לס קליפרס וסטצ'סטר ניקס ברוקלין נטס פורטלנד טרייל בלייזרס
מוזס שיריף-למאר בראון (באנגלית: Moses Shirief-Lamar Brown; נולד ב-13 באוקטובר 1999) הוא כדורסלן אמריקאי המשחק בעמדת הסנטר בקבוצת פורטלנד טרייל בלייזרס מליגת ה-NBA. הגובה של בראון הוא 2.18 מטרים.
קריירת תיכונים ומכללות

בראון נולד וגדל בעיר ניו יורק. בנעוריו למד ב"תיכון ארכיבישוף מולוי" שברובע קווינס, ושיחק בקבוצת הכדורסל שלה לצד הרכז קול אנתוני. בתור אחד משחקני התיכונים המצטיינים בארצות הברית, נבחר בשנת 2018 להשתתף במשחק מקדונלד'ס אול-אמריקן.
בשנת 2018 החל ללמוד באוניברסיטת קליפורניה בלוס אנג'לס ("UCLA"). בעונתו היחידה בקבוצת הכדורסל של האוניברסיטה, רשם בראון ממוצעים של 9.7 נקודות, 8.3 ריבאונדים ו-1.9 חסימות למשחק.
קריירת משחק מקצועית

לאחר שלא נבחר על ידי אף קבוצה בדראפט ה-NBA‏ 2019, חתם בראון על "חוזה כפול" בקבוצת פורטלנד טרייל בלייזרס. לאורך עונת הרוקי שלו שותף בתשעה משחקים בלבד ב-NBA, אולם הצטיין בליגת הפיתוח של ה-NBA כשקלע 14.5 נקודות בממוצע למשחק עבור טקסס לג'נדס.
בעונה העוקבת חתם על "חוזה כפול" באוקלהומה סיטי ת'אנדר. מתוך 36 המשחקים הראשונים של הקבוצה שותף בראון בשבעה בלבד, ותרם 3.0 נקודות בממוצע למשחק; במהלך 36 המשחקים הנותרים הפך לשחקן חמישייה קבוע, והפתיע לטובה עם ממוצעים של 9.7 נקודות ו-10.2 ריבאונדים למשחק. במשחק מול בוסטון סלטיקס, ב-27 במרץ 2021, הצטיין כשקלע 21 נקודות ואסף 23 ריבאונדים, ולמחרת הומר חוזהו בקבוצה לחוזה NBA סטנדרטי.
לקראת עונת 2021/2022 הועבר יחד עם אל הורפורד בטרייד לבוסטון סלטיקס, תמורת קמבה ווקר ובחירת דראפט עתידית. לפני תחילת העונה, העבירה אותו בוסטון בטרייד נוסף, אל דאלאס מאבריקס, תמורת ג'וש ריצ'רדסון. ב-10 בפברואר 2022 שוחרר מדאלאס.
ב-10 במרץ 2022 חתם בראון על חוזה לעשרה ימים בקליבלנד קאבלירס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | פורטלנד | 9 | 0 | 3.7 | 0.400 | 0.000 | 0.375 | 1.6 | 0.1 | 0.1 | 0.1 | 1.2 |
| 2020/2021 | אוקלהומה | 43 | 32 | 21.4 | 0.545 | 0.000 | 0.619 | 8.9 | 0.2 | 0.7 | 1.1 | 8.6 |
| 2021/2022 | דאלאס | 26 | 1 | 6.5 | 0.540 | 0.000 | 0.628 | 2.3 | 0.0 | 0.1 | 0.3 | 3.1 |
| 2021/2022 | קליבלנד | 14 | 5 | 12.6 | 0.638 | 0.000 | 0.597 | 5.3 | 0.0 | 0.2 | 0.4 | 6.4 |
| 2022/2023 | קליפרס | 34 | 1 | 8.5 | 0.635 | 0.000 | 0.458 | 4.1 | 0.1 | 0.4 | 0.4 | 4.6 |
| 2022/2023 | ברוקלין | 2 | 0 | 3.0 | 0.000 | 0.000 | 0.000 | 0.0 | 0.0 | 0.5 | 0.0 | 0.0 |
| קריירה |  | 128 | 39 | 12.4 | 0.571 | 0.000 | 0.565 | 5.2 | 0.1 | 0.3 | 0.6 | 5.5 |
הערות שוליים

↑  הסטטיסטיקות של בראון בליגת המכללות, באתר sports-reference.com
↑  הסטטיסטיקות של בראון ב-NBA, באתר basketball-reference.com
↑  Thunder Signs Moses Brown to Multi-Year Contract, באתר הקבוצה, 28 במרץ 2021
↑  Celtics Acquire Five-Time All-Star Al Horford in Deal with Thunder, באתר הסלטיקס, 18 ביוני 2021
↑  Celtics Acquire Josh Richardson from Mavericks באתר NBA.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
טיילר רייק: חילוץ 2

| --- | --- |

כרזת הסרט
 בימוי:  סם הרגרייב 
 הופק בידי:  כריס המסוורת', סם הרגרייב, מייק לארוקה, ג'ו רוסו, אנתוני רוסו, אנג'לה רוסו-אוטסטוט 
 תסריט:  ג'ו רוסו 
 עריכה:  אלכס רודריגז, ויליאם הוי 
 שחקנים ראשיים:  כריס המסוורת'
 מוזיקה:  הנרי ג'קמן 
 צילום:  גרג בלדי 
 מדינה:  ארצות הברית 
 חברת הפקה:  AGBO 
 חברה מפיצה:  נטפליקס 
 הקרנת בכורה:  16 ביוני 2023
 משך הקרנה:  122 דק' 
 שפת הסרט:  אנגלית
 סוגה:  אקשן
 סרט קודם:  טיילר רייק: חילוץ 
 אתר רשמי
 דף הסרט ב־IMDb
 
טיילר רייק: חילוץ 2 (באנגלית: Extraction II) הוא סרט מתח ופעולה אמריקאי משנת 2023, שבוים על ידי סם הרגרייב ונכתב על ידי ג'ו רוסו, המבוסס על הרומן הגרפי "Ciudad". זהו סרט המשך לסרט "טיילר רייק: חילוץ" משנת 2020. כריס המסוורת', גולשיפטה פרהאני ואדם בסה חוזרים לתפקידיהם מהסרט הקודם, כאשר לצוות השחקנים מצטרפים אולגה קורילנקו, דניאל ברנהרדט ואידריס אלבה.
הסרט יצא בשירות הסטרימינג נטפליקס ב-16 ביוני 2023.
עלילת הסרט

לאחר ששרד בקושי את משימתו הקודמת בדאקה, בנגלדש, טיילר רייק פורש מעבודתו בתור שכיר חרב ועובר לבקתה באוסטריה, שם ניגש אליו זר ומבקש ממנו לחלץ את קטבן, אחותה של גרושתו של טיילר, מיה, ואת שני ילדיה סנדרו ונינה. קטבן התחתנה עם דביט רדיאני, מהמייסדים השותפים של ארגון הפשע הגדול ביותר בגאורגיה. לאחר שדביט זרק סוכן המנהל לאכיפת הסמים (DEA) מגשר, הוא נכלא. דביט מאלץ את קטבן וילדיה לעבור לכלא, מתוך רצון להיות בקרבת משפחתו, אך תנאי המחיה הגרועים שם וההתעללות של דביט גורמים לקטבן להזעיק את מיה לעזרה.
טיילר מגייס את ניק ויאז להצטרף אליו, והם מסתננים לכלא. האסירים מתחילים מהומות. במהלך החילוץ, דביט תוקף את טיילר ואת קטבן, וכתוצאה מכך טיילר נאלץ להרוג אותו.
טיילר וקטבן נאלצים להילחם בתוך המהומה המתרחשת בבית הכלא, ומצליחים לעלות על רכבת ומטוס ולברוח לווינה. עם זאת, סנדרו, שמעריץ את אביו, יוצר קשר בסתר עם דודו וחושף את מיקומם. זוראב ואנשיו מוצאים ותוקפים את טיילר וצוותו בווינה. קטבן נוזפת בבנה על כך שהוא מסכן את משפחתו. בתוך הכאוס, סנדרו נוטש את אמו ומצטרף לזוראב. הצוות נמלט באחד המסוקים של זוראב, אך זוראב פוצע את יאז אנושות. הצוות נסוג לבקתה של טיילר, שם הוא וקטבן מתאחדים עם מיה.
טיילר מתנצל בפני מיה על שעזב אותה לפני שבנם מת מסרטן.
זוראב יוצר קשר עם טיילר, ואומר לו להיפגש בשדה תעופה סמוך שנמצא ליד כנסייה. טיילר מוצא את זורב וסנדרו בכנסייה שנמצאת בשיפוצים, כאשר סנדרו לובש חגורת נפץ. זוראב מאלץ את סנדרו לקחת את האקדח של טיילר, אבל סנדרו, לאחר שהבין את טעותו ואיזה סוג של אנשים הם באמת אביו ודודו, מסרב לירות בטיילר. טיילר נלחם והורג את זוראב, אבל ניק נותרת פצועה כשהמשטרה מסתערת על הכנסייה.
לאחר מכן, ניק וטיילר נכלאים ומיה מודיעה לטיילר שקטבן וילדיה הועברו לתוכנית להגנת עדים. היא מספרת לטיילר שבנם מת עם זיכרונות טובים ממנו וראה בו כגיבור, ונפרדת מטיילר לתמיד. טיילר מועבר מהכלא כדי להיפגש עם הזר ששלח אותו למשימה בתחילת הסרט, כדי להציע לו משימה חדשה.
ביקורות וקבלה

במהלך הסרט יש סצנת וואן שוט מלאכותית (כלומר, הסצנה לא צולמה במציאות בטייק אחד, אלא מורכבת מטייקים רבים שחוברו יחד באמצעות אפקטים ממוחשבים ליצירת תחושת רציפה) האורכת כ25 דקות ובמהלכה גיבורי הסרט נמלטים מבית הכלא בגאורגיה. הסצנה הזו זכתה לשבחים רבים מהקהל ומהמבקרים. הסרט זכה גם לשבחים על קטעי האקשן שבו. עם זאת, עלילת הסרט והדמויות זכו לביקורות מעורבות, בדומה לסרט הקודם.
סרט המשך

ביוני 2023, בפסטיבל Netflix Tudum, הוכרז כי "טיילר רייק: חילוץ 3" נמצא בפיתוח. כריס המסוורת' ישוב את תפקידו כטיילר רייק, כשסם הארגרייב ישמש שוב כבמאי.
הערות שוליים

↑  Flam, Charna (17 ביוני 2023). "'Extraction 3' With Chris Hemsworth Coming to Netflix". Variety. נבדק ב-18 ביוני 2023. {{cite web}}:  (עזרה)
↑  Stedman, Alex (17 ביוני 2023). "Netflix's Tudum 2023: Everything Announced". IGN. נבדק ב-18 ביוני 2023. {{cite web}}:  (עזרה)
↑  Chitwood, Adam (17 ביוני 2023). "'Extraction 3' in the Works at Netflix". The Wrap. נבדק ב-18 ביוני 2023. {{cite web}}:  (עזרה)
טיגן נוקס

| --- | --- |
אין תמונה חופשית
 לידה:  15 בנובמבר 1994 (בת 29) ברגווד, ויילס, הממלכה המאוחדת 
 שם במה:  ניקסון ניוול סטפני ניוול טיגן נוקס
 משקל:  64 ק"ג
 גובה:  1.68 מטר
 לאום:  ניו זילנדית
 קריירה מקצוענית:  2013–הווה (כ־11 שנים)
 מאמנים:  דייב סטיוארט מייק היצ'מן WWE Performance Center
 ליגות:  WWE
 
סטפני ריהנון ניוול (באנגלית: Steffanie Rhiannon Newell; נולדה ב-15 בנובמבר 1994) הידועה יותר בשם הבמה שלה, טיגן נוקס היא מתאבקת ולשית, המופיעה בארגון ההיאבקות WWE, בתוכנית סמאקדאון. ניוול הופיעה בעבר תחת שם הבמה ניקסון ניוול עבור ארגונים עצמאיים בריטיים כמו Attack! Pro Wrestling,‏ Progress Wrestling ו-Fight Club: Pro.
ביוגרפיה

כילדה קטנה שיחקה ניוול כדורגל עבור מספר קבוצות באזור שלה ובשלב מסוים היא השתתפה במבחני קבלה בקבוצת קארדיף סיטי ובנבחרת ויילס. בגיל 13 היא סבלה מפציעה בברך שעלתה לה בסופו של דבר במקום בנבחרת עד גיל 16. כשהיא הגיעה לגיל 16, היא החליטה לוותר על ענף הכדורגל ובמקום זאת תכננה לקחת הפסקה ארוכה מכל ענפי הספורט, תוך כדי שהיא ציינה שההחלטה הגיעה עקב פציעתה בברך וחוסר התשוקה לספורט.
זמן קצר לאחר שפרשה מכדורגל, היא מצאה בית ספר להיאבקות בנמל טלבו והיא החלה להתאמן תחת הדרכתם של דייב סטיוארט ומייק היצ'מן. היא אמרה שהחיזוק מצד סבה המנוח להמשיך בקריירה בהיאבקות מקצועית היה ההשראה העיקרית שלה. מחוץ לכדורגל, היא שיחקה בנטבול ובטאג רוגבי. אף על פי ששיחקה כדורגל לאורך רוב שנות נעוריה, ניוול גדלה כאוהדת של היאבקות מקצועית לאחר שנחשפה לענף בגיל חמש ואף ציינה את מולי הולי כמתאבקת הנשית האהובה ביותר עליה וכיריבת החלומות שלה.
קריירת היאבקות מקצועית > Attack! Pro Wrestling‏ (2013–2017)

ניוול הופיעה לראשונה בארגון Attack! Pro Wrestling ביולי 2014, כשהשתתפה בשלושה קרבות באותו המופע. בראשון, היא ניצחה את לאנה אוסטין, ובקרב השני היא הצטוותה לשורות אוסטין בניצחונן על מארק אנדרוז ופיט דאן וכתוצאה מכך הן הפכו באליפות Attack! 24/7 בפעם השנייה בקריירה שלה. מאוחר יותר באותו הערב, ניוול ואוסטין הפסידו את התואר למייק בירד במסגרת קרב האנדיקאפ 2 נגד 1.
ניוול הציגה את דמות חדשה בשם Luchadora The Explorer ב-24 בינואר 2015, כשחברה לברוקס בהפסדם ל-The Anti-Fun Police (דמיאן דאן וריאן סמייל). היא הייתה שותפה לקרב פעם נוספת כדמות זו ב-14 בפברואר, כשניצחה בקרב משושה. בינואר 2016, היא הצטוותה לשורות המתאבק מארק אנדרוז, כשביחד הם נודעו בשם Bayside High. בקרב הראשון שלהם כצמד, הם ניצחו את CCK# (ברוקס וקיד לייקוס). ב-3 באפריל, השניים ניצחו את אותו הצמד, כשהפעם הם זכו באליפות הזוגות של Attack! Pro Wrestling. הצמד הצליח להגן על התואר עד חודש אוגוסט, כשהם איבדו את חגורות האליפות בחזרה ל-CCK# במסגרת קרב TLC.
לקראת סוף שנת 2016, ניוול ביצעה את מעברה לדמות הרעה, כשזנחה את אנדרוז וחברה לשורות פיט דאן. בקרב הראשון שלהם יחדיו (כשהיו לבושים בתחפושות של הג'וקר והארלי קווין מיחידת המתאבדים) הם ניצחו את מרטין קירבי ואל ליגרו.
קריירת היאבקות מקצועית > Fight Club: Pro‏ (2015–2017)

ניקסון ניוול הייתה המתאבקת הראשונה שהתחרתה בארגון הבריטי מהעיר וולברהמפטון, Fight Club: Pro. היא עשתה זאת בשנת 2015, כשהשתתפה בקרב מרובע נגד כריס ברוקס, דן מולוני ואדי דניס.
לפני עזיבתה לארגון ה-WWE, הארגון ערך ב-18 במרץ 2017 מופע בשבילה בשם "First Female of Fight Club", כשהיא ביקשה להתחרות נגד קנדיס לאריי; בקרב בין השתיים, ניוול ניצחה. הקרב האחרון שלה בארגון התקיים ב-14 באפריל במסגרת קרב שלושה נגד שלושה.
קריירת היאבקות מקצועית > Progress Wrestling‏ (2016–2017)

ניוול רשמה את קרב הבכורה שלה בארגון Progress Wrestling ב-28 באוגוסט 2016, בניצחון על אלכס וינדזור. ב-27 בנובמבר, היא נכנסה לטורניר אשר קבע את אלופת הנשים הראשונה של Progress, שבו היא ניצחה את קייטי הארווי בסיבוב הראשון. עם זאת, היא הודחה מהטורניר בשלב חצי הגמר, כשהיא רשמה הפסד לג'יני ב-19 במרץ 2017.
קריירת היאבקות מקצועית > Shimmer Women Athletes‏ (2016)

ב-24 ביוני 2016, ניוול רשמה את קרב הבכורה שלה בארגון הנשים Shimmer כחלק מהמופע מספר 81 בהפסד לודה סקוט. לילה לאחר מכן, היא רשמה הפסד נוסף לניקול מת'יוס במסגרת המופע ה-82. היא הצליחה להשיג את ניצחון הבכורה שלה בארגון במסגרת המופע ה-84, כשניצחה את אותה סקוט.
קריירת היאבקות מקצועית > What Culture Pro Wrestling‏ (2016–2017)

ניוול רשמה את קרב הבכורה שלה בארגון WCPW ב-27 ביולי 2016, כשניצחה את בי פריסטלי. לעומת זאת, היא נחלה הפסד לאותה פריסטלי לילה לאחר מכן. ב-24 באוגוסט, השתיים התחרו זו מול זו פעם נוספת, הפעם במסגרת קרב מי שעומדת אחרונה; קרב זה קבע את אלופת הנשים הראשונה בתולדות WCPW, שבסופו ניוול ניצחה וזכתה בתואר. ב-13 בפברואר 2017, ניוול איבדה את התואר לאחר שהפסידה לפריסטלי בקרב ללא פסילות.
קריירת היאבקות מקצועית > World Wonder Ring Stardom‏ (2017)

בינואר 2017, ניוול יצאה יחד עם הארגון היפני סטארדום למסע ההופעות ביפן. בקרב הראשון שלה, היא הצטוותה לקיי לי ריי וביחד הן ניצחו את אידו טאי (קריס וולף ווייפר). ב-29 בינואר, ניוול איתגרה את קיירי הוג'ו לקרב על אליפות הוונדר של סטארדום, שבסופו היא לא הצליחה לנצח.
קריירת היאבקות מקצועית > WWE > הרוסטר הראשי (2021, 2022–היום)

ב-9 ביולי בפרק של התוכנית סמאקדאון, נוקס, ערכה את הבכורה שלה בתוכנית לצד שותפתה החדשה, שוטצי, כאשר השתיים נודעו בשם שוטצי & נוקס. כבר בקרב הבכורה שלהן, הן גברו על אלופות זוגות הנשים של ה-WWE, נטליה וטמינה בקרב שאינו היה על אליפות זוגות הנשים של האחרונות. השתיים גברו על אלופות הזוגות בקרב נוסף שלא היה על חגורות האליפות גם בשבוע שלאחר מכן. השותפות בין השתיים הגיעה לקיצה בשל הדראפט של שנת 2021, שגרם לנוקס לעבור למותג Raw, בעוד ששוטצי נשארה במותג סמאקדאון. ב-18 בנובמבר, נוקס שוחררה מהחוזה שלה בארגון לאחר שלא הופיעה במותג Raw ולו פעם אחת.
לאחר כשנה, ניוול חזרה ל-WWE ב-2 בדצמבר בפרק של התוכנית סמאקדאון, כשנחלצה לעזרת ליב מורגן מתקיפה בידי קבוצת Damage CTRL (ביילי ואלופות זוגות הנשים של ה-WWE, דקוטה קאי ואיאו סקיי). שבוע לאחר מכן בתוכנית, נוקס וליג מורגן גברו על רונדה ראוזי ושיינה בייזלר בקרב זוגות שכתוצאה ממנו הוענקה להן ההזדמנות להתמודד על אליפות זוגות הנשים של אותן קאי וסקיי. ב-16 בדצמבר בפרק של התוכנית סמאקדאון, נוקס ומורגן לא צלחו להשיג את מבוקשן לאחר הפרעה של דמות מסתורית בתפקיד עוזר במה, שנחשפה לאחר מכן ברשתות החברתיות כזאיה לי.
פילמוגרפיה

ב-8 באפריל 2020, ה-WWE הוציא סרט תיעודי על נוקס אשר עקב אחר העליות והמורדות בחייה עקב הפציעות שספגה כחלק מספיישל, הנקרא בשם "The Comeback", ששודר בערוץ ה-WWE Network.
אליפויות והישגים

הישגים בארגון ההיאבקות Attack! Pro Wrestling
אליפות Attack! 24/7‏ (3 פעמים)  – בעצמה (2) ועם לאנה אוסטין (1)
אליפות הזוגות של Attack! Pro Wrestling (פעם אחת)  – עם מארק אנדרוז
הישגים בארגון ההיאבקות British Empire Wrestling
אליפות אימפריית הנשים הבריטית (פעם אחת)
הישגים בארגון ההיאבקות DDT Pro-Wrestling
אליפות איירון מן במשקל הבי מטאל (פעמיים)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-26 מתוך 100 המתאבקות הטובות ביותר לשנת 2020
הישגים בארגון ההיאבקות Southside Wrestling Entertainment – SWE
אליפות הזוגות של SWE (פעם אחת)  – עם PJ בלאק
אליפות מלכת הצד הדרומי (פעם אחת)
הישגים בארגון ההיאבקות What Culture Pro Wrestling – WCPW
אליפות הנשים של WCPW (פעם אחת, האלופה הראשונה)
הערות שוליים

↑  טיגן נוקס קרעה פעם נוספת את הרצועה הצולבת הקדמית
↑  ארגון ה-WWE משחרר את טיגן נוקס מהחוזה שלה
↑  זאיה לי עוזרת ל-Damage CTRL לשמור על אליפות זוגות הנשים
חוק התוכנית להבראת כלכלת ישראל

חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), תשס"ג-2003 (בקיצור: חוק התוכנית להבראת כלכלת ישראל) הוא חוק הדומה במהותו לחוק ההסדרים, אך הדיון בו התקיים במנותק מחוק התקציב. החוק אושר בכנסת ב-29 במאי 2003. החוק כולל 17 פרקים, שמרביתם תיקונים עקיפים לחוקים אחרים, ומיעוטם חקיקה חדשה.
סעיף 1 לחוק מציג את מטרתו:
מהלך החקיקה

אף שמדובר בהצעת חוק גדולה מאוד, בת 172 סעיפים, הדיון בה בכנסת הסתיים תוך חודש. סיעות השמאל, שהתנגדו להצעה, העלו למעלה מ-8,000 הסתייגויות לה. כדי למנוע התארכות לא סבירה של ההצבעה, החליטה ועדת הכנסת על יישום שיטה שכונתה "שיטת האקורדיון", המאפשרת הצבעה אחת על הסתייגויות דומות.
במהלך ההצבעה לאישור החוק התרחשה פרשת ההצבעות הכפולות, שבה שניים מחברי הכנסת הצביעו במקום חבריהם שנעדרו מההצבעה.
מיום אישור החוק ועד אמצע 2016 תוקן החוק 18 פעמים.
חקיקה חדשה > היטל על העסקת עובדים זרים

בפרק י' לחוק הוטל היטל על העסקת עובדים זרים על מעסיקו של עובד זר, באחוז מסוים מהכנסתו החייבת של העובד הזר. בדברי ההסבר לחוק נאמר:
בקשת הממשלה להיטל בגובה 15% נתמלאה רק בחלקה והכנסת קבעה היטל בגובה 8%, אך בשנים שלאחר מכן עלה בהדרגה שיעור ההיטל, עד ל-20%.
חקיקה חדשה > הפחתת משכורתם של העובדים ונושאי המשרה בשירות הציבורי

בפרק ט"ו לחוק הופחתה משכורתם של העובדים ונושאי המשרה בשירות הציבורי למשך שנתיים, בתקופה יולי 2003 - יוני 2005.
חקיקה חדשה > תשלומי עובדים בפנסיה תקציבית

במגזר הציבורי (משרדי הממשלה, רשויות מקומיות ועוד) וכן בקרב גופים מתוקצבים וגופים נתמכים שונים נהוגה פנסיה תקציבית, שבמסגרתה העובד זכה לביטוח פנסיוני בלי שהשתתף במימון ביטוח זה (לעומת השתתפות בשיעור 5%–7% מהשכר בקרב עובדים שאינם נכללים בהסדר זה). בפרק ט"ז לחוק נקבע שמשכרם של עובדים ונושאי משרה המבוטחים בפנסיה תקציבית ינוכה אחוז מסוים למימון הפנסיה התקציבית: תחילה 1%, ומינואר 2005 - 2%.
תיקונים עקיפים

תיקונים עקיפים בחוק עוסקים בנושאים העיקריים הבאים:
רשויות מקומיות (סעיפים 2–6): הסדרת הארנונה; איחוד רשויות מקומיות אחדות.
משק החשמל (סעיף 7)
תעריפי מים והיטלי הפקה (סעיפים 8–13)
דחייה וביטול של חקיקה תקציבית (סעיפים 14–24)
חברות ממשלתיות (סעיפים 25–26)
תקשורת (סעיפים 27–31)
מס הכנסה (סעיפים 32–40): הטלת מס הכנסה על זכייה בהימורים ובפעילות נושאת פרסים; צמצום הקלות המס שניתנו לתושבי יישובים מסוימים, והוצאת מאות יישובים מרשימת היישובים המזכים בהקלת מס, ובהם כל יישובי יש"ע ורבים מיישובי הנגב; הורדה הדרגתית של שיעורי מס הכנסה.
מיסים עקיפים (סעיפים 41–43)
חקלאות (סעיפים 49–57): איחוד מועצת הפירות, מועצת הירקות, מועצת צמחי הנוי והמועצה לשיווק פרי הדר למועצה אחת שתיקרא "מועצת הצמחים". נגד פרק זה הוגש בג"ץ ארגון מגדלי העופות בישראל, אך העתירה נדחתה.
ביטוח לאומי: שלילת הזכות לביטוח אבטלה ממי שהוא בעל שליטה בחברת מעטים; צמצום קצבת הילדים; הצמדת גמלאות המוסד לביטוח לאומי למדד המחירים לצרכן במקום לשכר הממוצע במשק.
בריאות (סעיפים 69–72): חיוב של עקרות בית בדמי ביטוח בריאות, בסכום קבוע. החלטה זו ספגה ביקורת, ובסופו של דבר לא מומשה ובוטלה.
הסדר קרנות הפנסיה הוותיקות (סעיפים 73–74)
הערות שוליים

↑  הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), התשס"ג-2003, ה"ח הממשלה 25
למבדה גרסיה

| --- | --- |
אין תמונה חופשית
 לידה:  7 בינואר 1987 (בן 37) מקסיקו סיטי, המדינות המקסיקניות המאוחדות 
 מדינה:  מקסיקו 
 תקופת הפעילות:  מ-2007 
 פרופיל ב-IMDb
 
למבדה גרסיה (בספרדית: Lambda Germán García González; נולד ב-7 בינואר 1987, מקסיקו סיטי, מקסיקו), הוא שחקן קולנוע וטלוויזיה מקסיקני.
ביוגרפיה

למבדה גרסיה למד משחק במרכז ללימודי תיאטרון של TV Azteca ובהמשך נסע לניו יורק ללימודי תיאטרון מוזיקלי. הוא התחיל את הקריירה הקולנועית בשנת 2007 בטלנובלה Se busca un hombre. בהמשך הוא שיחק במספר סדרות טלוויזיה נוספות.
בשנת 2009 גילם את גוסטבו סירניו בטלנובלה "Pasión morena" לצדה של פאולה נונייס.
בשנת 2011 גילם את סבסטיאן בטלנובלה "תחת שמיים אדומים".
בשנים 2012–2013 שיחק בטלנובלה "אלמה" - "La otra cara del alma" בדמותו של מרכוס פיגיירה.
בשנים 2017–2018 הוא שיחק תפקיד ראש בטלנובלה "Sangre de mi tierra". בשנת 2019 הוא החל לשחק בטלנובלה "La reina soy yo" לצד פולו מורין.
בשנת 2022 החל לשחק בטלנובלה "Amor dividido" בדמותו של דנילו מדינה.
בשנת 2024 גילם את פקונדו בטלנובלה "Papás por conveniencia" בערוץ לס אסטרלס (אנ').
החל משנת 2013 הוא מנחה תוכניות טלוויזיה בערוצים שונים במקסיקו ומופיע על במת התיאטרון.
ביוגרפיה > חיים אישיים

בשנת 2016 נחשף קשר רומנטי שלו עם פולו מורין, אך הם הכחישו את הידיעה. רק בשנת 2019 הם הוציאו הודעה רשמית, אך תוך זמן קצר הודיעו על הפסקת הקשר.
הערות שוליים

↑  Polo Morín: ¡le pusieron EL CUERNO! Por eso tronó con Lambda García (FOTOS), La Verdad Noticias (ב־European Spanish)